Eg ætli mær slett ikki at viðgera nakað hann hevur skrivað um tað, tí tað er, sum ikki einaferð, ikki vert at brúka mína tíð uppá. Men eg gevi her mítt boð uppá hvussu eg síggi hesa resolutiónina og hvat hon kann siga um Føroyar. Intelligent design og kreationisma er tað sama, so eg kalli tað bara fyri ID undir einum frá nú av. Tó kann ID ikki pástanda at vera ein vísund. ID er ein roynd at klæða religión út sum vísund, fyri síðani at fáa hana inn í okkara skúlar sum vísund. Hetta var fyrstu nógvu árini í stóran mun eitt Amerikanskt fyribrygdi, men nú eru hesir tankar á veg til Europa og til okkara egnu skúlar. Hetta er fúl skomm og eigur at smakka illa í munninum hjá bæði skúlaleiðslum og mentamálaráðnum, sum umsitur skúlarnar og avger hvørjum børnini skulu móttaka undirvísing i. Eg haldi at vit við fyrimuni kundi tikið undir við hesi resolutiónini hjá Europaráðnum, so at vit kunnu tryggja at undirvísingin í okkara skúlum kann halda sama støði sum í londunum rundanum okkum, og ikki blívur avskeplað av religiøsari uppíblandan. Tá tað var almannakunngjørt at Keldan vildi stovna ein frískúla, sendi Gudloysi út eitt tíðindaskriv, sum gjørdi klárt, at felagskapurin stóð inn fyri rættin at stovna frískúlar, so leingi sum teir fylgja lógarinnar krøv. Persónliga haldi eg tó, at hesin kristni frískúlin, soleiðis sum hann var frammborðin av Jastrid Høj, (samkomuleiðara í Kelduni, Skúlastjóri og lærari í frískúlanum Kelduni), í sjónvarpssendingini Refleksjón tann 26 september 2010 virkar… eitt sindur…. . svakur. (more…) Í Fregnatænastan 03.08. 2010 skrivar Elin Henriksen at enda í eini grein m. a. soleiðis:“ Við tí lesiætlan og teimum lærubókum, sum fólkaskúlin hevur, ber snøgt sagt ikki til at hava næmingalagaða undirvísing við teimum næmingum, sum ikki vikast frá tí sjónarmiði, at jørðin er 6000 ára gomul og varð skapað eftir 6 døgum. Men hesir næmingar hava eins væl og aðrir rætt til at fáa eina nøktandi undirvísing, ikki so? Elin argumenterar fyri at tað ikki er rætt at undirvísa í ávísum vísindagreinum, tí børnini heimanifrá hava fingið vitan, sum er í andsøgn við almena vitan innan hesar vísindagreinar. Tí skulu børnini sleppa í skúlar, har tey ikki blíva útsett fyri hesi vitan, fyri at tey skulu fáa“ fulla nyttu” av síni skúlagongd. Lat okkum fyrst hyggja eftir hesi andsøgn. Elin upplýsir sjálv, at hendan andsøgn umfatar allar lærugreinar, sum innihalda úrslit sum ganga afturum tey 6000 árini. “ Tað vil siga lívfrøðin, jarðfrøðin, alisfrøðin, evnafrøðin, stjørnufrøðin o. s. fr.” . Alt sum er eldri enn 6000 ár verður avnoktað. Andsøgnin stendst av eini bókstaviligari lesing av bíbliuni, har tað kann roknast út, at jørðin er ca. 6000 ár gomul. Trýr tú hesum, kann tað jú ikki passa, at dinosaurar vóru til inntil fyri ca. 60 milliónum árum síðan, tí tá var universið og harvið Jørðin ikki til. Tað er jú milt sagt eitt problem, tá tú upplýsir ein aldur á jørðini fyri tínum børnum, sum er ca. 750.000 ferðir minni, enn tann aldurin allarflestu vísindafólk í heiminum eru samd um er okkara besta boð. (more…) Bobby Henderson bleiv so móður av at Kansas vildi loyva undirvísing í vitugum sniði (Intelligent Design) í lívfrøðitímunum í fólkaskúlanum, at hann gjørdi av at gera sín egna átrúna við egnari skapanarsøgu og royna at fáa hana við í undirvísingina eisini. Brævið hann skrivaði var byrjanin til Pastafarianismu, sum nú er millum heimsins skjótast vaksandi átrúnaðum (ífylgi Bobby sjálvum. Hetta skal sjálvandi takast við fyrivarni 😉). Har er ein kempistórur bólkur á Facebook fyri“ Church of the Flying Spaghetti Monster” við undirskrivaðu sum ein av umsitarunum og pastafarianarar eru sera aktivir annars. Pastafarianarar hátíðarhalda allar hátíðir (teimum dáma ikki at diskriminera), men serliga dagar sum“ International Talk Like a Pirate Day” eru høgt í metum okkara millum og vit eta altíð pasta fríggjadagar (tá vit minnast til tað) og drekka romm og øl.